Francis Tumblety

Frances Tumblety (født cirka 1822, død 28. mai 1893) var en irsk-født amerikansk kvakksalver som tjente en liten formue  på å opptre som indisk urte-lege over hele USA og Canada. Han var eksentrisk og kom ofte på kant med loven og ble sett på som mistenkt for de beryktede og fortsatt uløste Jack the Ripper-mordene i Whitechapel, London i 1888.

Tidlig liv 
I henhold til en folketelling i 1850 ble Tumblety født i Irland. Hans foreldre var James og Margaret Tumuelty (stavet slik på gravsteinen). Familien, foreldrene og Frances sammen med 10 brødre og søstre, utvandret til Rochester, New York, et par år etter hans fødsel. Sytten år gammel solgte ham bøker, muligens pornografisk litteratur langs Erie-Kanalen mellom Rochester og Buffalo. Han fikk deretter en kort tid ansettelse som renholdshjelp på Lispenard Hospital i Rochester. Dette hospitalet hadde et tvilsomt medisinsk rykte på seg for å utføre gynekologisk virksomhet og kurere «seksuelle fristelser». Han reiste tilbake til Irland og kom ikke tilbake før etter 10 år.

Karriere 
Tumblety etablerte seg i næringslivet, i første omgang i Detroit. Han hevdet å være en «bra lege», men ble ofte oppfattet som en kvakksalver. Han solgte patentmedisiner som Tumblety Pimp Destroyer (mot kviser) og Dr. Morse's Indian Root-Pills og fikk rykte for sine eksentriske, prangende klær som ofte var av militær natur.. I henhold til Tumblety, praktiserte han medisin i Canada i 1857 før han flyttet til New York og Washington, D.C. hvor han hevdet å blitt introdusert for Abraham Lincoln. Tumbletys medisinske praksis var basert på urter og mineraler (kvikksølv) eller kirurgiske teknikker. Han ble forbundet med en av sine pasienter i Boston som døde, men slapp straffeforfølgelse.

I 1858 reiste han tilbake til Rochester tilsynelatende som en rik mann, noe som han beviste med en prangende kledning og hevdet at det hadde han oppnådd gjennom patentering av sine medisinske kurer.

Oppgaver fra skatteetaten viser at han var i Maryland tidlig i 1863, men han flyttet snart til St. Louis, Missouri hvor han bodde på Olive Street.

Den 5. mai 1865 ble han arrestert i St. Louis og tatt med til Washington etter ordre fra Secretary of War for påstått delaktighet i drapet på Abraham Lincoln, rett og slett fordi han var en bekjent av David Herold, som ble tatt sammen med John Wilkes Booth. Det var ingenting som bandt ham til plottet, og han ble løslatt uten tiltale 30. mai.

I 1881 ble han arrestert i New Orleans for tyveri .

Tumblety hatet alle kvinner, men hadde et spesielt hat mot prostituerte som han fokuserte sitt kvinnehat på etter et mislykket ekteskap med en prostituert. I Washington, D.C. viste han frem en samling flere krukker som bl.a. inneholdt en livmor preservert i sprit som han hadde på sitt kontor. Krukkene viste han til sine gjester under middager med bare menn, og stolt skrøt av at de kom fra kvinner av alle klasser.

Jack the Ripper mistenkt 
Tumblety besøkte Europa flere ganger; Irland, Skottland, England, Tyskland og Frankrike. Han hevdet å ha blitt introdusert til Charles Dickens og kong Vilhelm I og hadde behandlet Ludvig Napoleon, som tildelte ham Æreslegionen. Under et av besøkene ble han godt kjent med den viktorianske forfatteren Hall Caine, som han antydet at han hadde hatt en affære med.

Profesjonelle politifolk og amatørhistoriske forskere som Stewart Evans og Paul Gainey, ga detaljerte bevis i sin bok Jack the Ripper: First American Serial Killer fra 1996, om at Tumblety var midlertidig bosatt i et pensjonat i Whitechapel-distriktet i løpet av den korte perioden for Jack the Ripper-drapene og de satt sammen en sak om at han kunne være den skyldige.

Metropolitan Police arresterte Tumblety 7. november 1888 mistenkt for grov uanstendighet, angivelig for å ha blitt sett på et homofilt møte som var ulovlig på den tiden. Mens han ventet på rettssaken slapp han ut mot kausjon på 300 pund, (tilsvarer 30 000 pund i dag), og forstod at Scotland Yard stadig ble mer interessert i ham med hensyn til det siste drapet i Whitechapel. Han flyktet fra England til Frankrike 20. november under falsk navn, Frank Townsend, og 24. november 1888 reiste han tilbake til USA. Siden han allerede var kjent i USA for sin egenreklame og tidligere var kommet på kant med loven, og det at hans arrestasjon i London ble omtalt i The New York Times med hans kobling til Ripper-drapene, skrev amerikanske aviser at Scotland Yard hadde prøvd å få ham utlevert. Noe som ikke var blitt bekreftet i britiske aviser eller av London-politiet. Men en engelsk politi-inspektør, Walter Andrews, reiste til Amerika, kanskje delvis for å spore opp Tumblety. New York-politiet, som hadde ham under overvåking, sa: «det er intet bevis for hans medvirkning i Whitechapel-drapene, og den kriminalitet som han er under bond for i London gir ikke grunn for utlevering». Tumblety publiserte en selvhøytidelig brosjyre med tittelen Dr. Francis Tumblety – Sketc of the Life of The Gifted, Eccentric and World Famed Physician, der han angrep rykter i pressen, men unnlot å nevne noen av sine kriminelle anklager og arrestasjoner.

Tvil
Tumblety ble også nevnt som en Ripper-mistenkt av tidligere etterforskningssjef John George Littlechild i Metropolitan Police Service i et brev til journalisten og forfatteren George R. Sim datert 23. september 1913, som ble oppdaget av Evans og Gainey i en antikvarisk bokhandel i Richmond-upon-Thames. Littlechild mistenkte Tumblety på grunn av hans ekstreme kvinnehat og hans tidligere kriminelle rulleblad.

Andre ripperologer har avvist Tumblety som en troverdig Ripper-mistenkt, og nevner det faktum at hans utseende og alder ikke stemmer overens med den beskrivelse av noen av de mennene som var sett med drapsofrene, og at hans relativt store høyde på minst 178 cm og enorme bart, ville ha gjort ham spesielt framtredende. Men i et nylig intervju beskrives Tumblety å ha en mye mindre bart på tiden for Whitechapel-drapene enn det som er sett i et kjent fotografi av ham.
Tumblety ble nevnt som den mest sannsynlige Ripper-mistenkte av en profesjonell gransker av kriminelle profiler og en rettsmedisinsk håndskriftanalytiker i en «Jack the Ripper»-episode på History Channel Mysteryquest.

Siste år 
Tumblety reiste tilbake til Rochester, og flyttet inn hos en eldre kvinnelig slektning, hvis hus også fungerte som hans kontor. Han bodde i Baltimore, Maryland, under 1900-folketellingen, men vendte tilbake til St Louis, hvor han døde i 1903 av hjerte-og karsykdom. Hans legeme ble gravlagt i familiegraven i Rochester kirkegård.

Referanser 

Fødsler i 1830-årene
Dødsfall i 1903
Jack the Ripper
Personer fra Rochester
Uløste drapssaker